《送聱隅黄先生》
宋代·王令

黄风吹土截天横，瘦马眷鞭驱不行。
尚说苦心酬直道，谁知白发为苍生。
平时夷虏恬忠荩，常日公卿足仰成。
虽有英雄无用处，却令老去买牛耕。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。